text: Start > Ministerium|beratungsstelle Von Landwirtschaft, Umwelt Und Gebiet|territorium > La qualitat de l'aire ambient a les Illes Balears el 2010 oscil�l� entre excel�lent i bona
  La qualitat de l'aire ambient a les Illes Balears el 2010 oscil�l� entre excel�lent i bona
  Letzte Aktualisierung:	23/08/2011
  L'informe sobre la qualitat de l'aire ambient a les Illes Balears de 2010 presenta, en general, dades bones respecte als criteris d'avaluació establerts per la normativa vigent i els resultats obtinguts oscil•len, per una àmplia majoria de contaminants, entre una qualificació d'excel•lent i de bona. Únicament s'han obtingut valors entre regulars i dolents en el cas de dos contaminants, com són les partícules en suspensió PM10 i l'ozó. El punt més crític de l'informe ha estat la superació del valor límit anual de protecció de la salut pel diòxid de nitrogen a l'estació de Foners, a la zona de Palma. Aquesta superació del llindar anual pot ser deguda a factors diversos, com per exemple unes condicions meteorològiques no tan favorables que en altres anys o l'increment progressiu del parc de vehicles amb combustible dièsel. La conselleria d'Agricultura, Medi Ambient i Territori disposa d'un total de set estacions de vigilància i control de la qualitat de l'aire ambient a les Illes Balears, tres de les quals estan situades a Palma —una al carrer de Foners, una altra al parc de Bellver i la tercera als jardins de la Misericòrdia. La quarta es troba ubicada al municipi de Ciutadella de Menorca i la cinquena se situa a Sant Antoni de Portmany, a l'illa d'Eivissa. També es disposa de dues estacions mòbils, cosa que permet utilitzar-les en qualsevol indret de les Illes Balears. A més de les estacions pròpies, la Conselleria d'Agricultura, Medi Ambient i Territori rep les dades dels diferents punts de mesura establerts per certes empreses, les activitats de les quals fan necessari el control de la qualitat de l'aire al seu voltant, com són les centrals tèrmiques de Mallorca, Menorca i Eivissa, l'estació de la planta incineradora de residus de Mallorca i l'estació de la fàbrica de ciment de Lloseta. Addicionalment, també es reben dades de l'estació del Ministeri de Medi Ambient i Medi Rural i Marí, situada a Maó, associada a la xarxa EMEP (European Monitoring and Evaluation Programme) amb la finalitat de mesurar els nivells de contaminació de fons regional.
  Respecte a la zonificació del territori avaluat, l'actual inclou els nuclis urbans de Palma, Maó i Eivissa. Seguidament, es considera la resta de l'illa de Mallorca. Finalment, se separen les zones d'atmosfera tradicionalment més netes (serra de Tramuntana a Mallorca, la resta de l'illa de Menorca i la resta d'Eivissa juntament amb la totalitat de l'illa de Formentera). D'aquesta manera, les illes apareixen classificades en set zones. Les dades completes d'aquest informe de 2010 sobre la qualitat de l'aire ambient a les Illes Balears es poden consultar a la pàgina web de la Direcció General de Medi Natural, Educació Ambiental i Canvi Climàtic. Meine Seite